section_heading: Prsten kod Sméagolla
paragraph_text: Čarobnjak Saruman također je želio posjedovati Prsten. Lagao je Gandalfu i ostalim članovima Bijelog vijeća o mjestu gdje se Prsten nalazi, govoreći da ga je rijeka odnijela u More. Odbio je Gandalfov savjet da istjeraju Saurona iz Dol Guldura jer se nadao da će se Prsten otkriti u blizini svog gospodara. Ali sad se bojao da će ga Sauron uspjeti pronaći, i pristao je napasti Dol Guldur 2941. godine.